Lav et referat af nedenstående tekst:

Tekst:
Problemet med de tomme, almene lejeboliger i Hjørring Kommune kan ikke løses ved at sælge dem til private, som Knud Kristensen tidligere foreslog. Der er nemlig ingen, der vil købe dem, siger Bjarne Laustsen (Soc. Dem.), der sidder i Folketingets boligudvalg. - Den ordning har kørt i flere år. Alligevel er kun ni boliger blevet solgt og ingen har endnu fået skøde på deres bolig, påpeger Bjarne Laustsen over for P4 Nordjylland. Hvis man sælger boligerne til private, får man ikke dækket omkostningerne til at bygge nye boliger et andet sted, og man taber penge på manøvren. - Så det er en ren tabersag det her. Jeg kan simpelthen ikke forstå, at man fortsætter med det. Næ det, der er behov for, er at få renoveret de gamle boliger, så de bliver tidssvarende. Det var da også renovering, som Hjørring Kommune i første omgang vil ty til for at få gjort boligerne mere attraktive.

Referat:
Der er ingen, der vil købe de tomme almene boliger i Hjørring Kommune, siger Bjarne Laustsen.